"Die kleure van die rotse is baie mooi Ferdinand en die kleinerige klip in die middel vorm 'n goeie fokuspunt."
"Dis baie interessant hoe die tekstuur op die water verskil weerskante van die diagonale lyn gevorm deur die brander. Goed gedoen Gerrie."
Rika, bel my vanaand ongeveer 19h30. Ons sal so vinniger vorder. 045 962 1026 of 082 820 1883. As dit nie vir jou moontlik is nie stuur sms met 'n tyd wat jou pas. Ek is net moremiddag nie beskikbaar nie.
Rika, daar was omtrent 3cm tussen daardie drie blou blommetjies. Wat ek gedoen het was om my kamera en driepoot so op te stel dat ek al drie in die beeldsoeker (view finder) kon sien - soos hulle op die foto wys. Ek het toe drie foto's geneem sonder om die kamera of driepoot te beweeg. Vir die eerste foto het ek op die boonste blom gefokus, vir die tweede foto op die tweede blom en vir die derde foto op die derde blom. Toe het ek die drie foto's mbv die stacking program bymekaar gevoeg. Ek hoop dit maak die saak duidelik. Vra gerus weer as jy nog onseker is of as daar iets anders is wat verduideliking vereis. Jammer dat ek nie kon onthou jy het reeds die boek nie.
Dankie vir die navraag Rika. Die foto was eintlik maklik. Die vier blommetjies was baie naby aan dieselfde fokusvlak en omdat die toneel redelik groot was, was die kamera nie baie naby die blomme nie met die gevolg dat ek met f8 genoeg velddiepte gehad het om al vier met een foto skerp te kry. Sluiterspoed was 1/60 sek met ISO by 200. Ek het uiteraard 'n driepoot gebruik. Vir blomme en ook meeste ander foto's wat ek neem gebruik ek 'n driepoot as ek alles skerp wil kry. Jy is reg wat betref 'selective focus stacking'. Jy moet 'n driepoot gebruik en dan moet jy per hand fokus op die verskillende vlakke waar jy die fokus skerp moet wees. Dit sal by uitsondering wees dat jy met die verskillende fokuspunte van outo-fokus sal regkom.
Hallo Rika, indien jy per abuis 'n verkeerde foto afgelaai het, klik op jou foto. Bo regs sal jy sien "Options" met 'n pyltjie daarby waar jy verskillende opsies sien, o.a. om 'n afgelaaide foto uit te vee, ens. Groete.